Fermer xoʻjaliklari rahbarlari va mutaxassislarini qayta tayyorlash va ularning malakasini oshirish tizimini samarali tashkil etish chora-tadbirlari toʻgʻrisida
(resolution, 2022-04-05)

Fermer xoʻjaliklari rahbarlari va mutaxassislarining kasbiy bilimlari darajasini tizimli asosda oshirishni, qishloq xoʻjaligi ishlab chiqarishiga ilm-fan yutuqlarini va ilgʻor ishlab chiqarish tajribasini, shuningdek menejment va marketingning zamonaviy usullarini keng joriy etish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Qishloq va suv xoʻjaligi tarmoqlarini oliy maʼlumotli yuqori malakali kadrlar bilan taʼminlashni yanada takomillashtirish chora-tadbirlari toʻgʻrisida” 2015-yil 3-noyabrdagi 311-son qaroriga muvofiq respublika qishloq va suv xoʻjaligi sohasidagi oliy taʼlim muassasalari huzurida davlat unitar korxonalari shaklida fermer xoʻjaliklari rahbarlari va mutaxassislarini qayta tayyorlash va ularning malakasini oshirish mintaqaviy markazlari (keyingi oʻrinlarda mintaqaviy markazlar deb ataladi) tashkil etilganligi maʼlumot uchun qabul qilinsin. 2. Quyidagilar: fermer xoʻjaliklari rahbarlari va mutaxassislarini qayta tayyorlash va ularning malakasini oshirish tizimining tashkiliy tuzilmasi 1-ilovaga muvofiq; qishloq va suv xoʻjaligi sohasidagi oliy taʼlim muassasalari huzuridagi fermer xoʻjaliklari rahbarlari va mutaxassislarini qayta tayyorlash va ularning malakasini oshirish mintaqaviy markazlarining namunaviy tuzilmasi 2-ilovaga muvofiq; Fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslari toʻgʻrisidagi nizom 3-ilovaga muvofiq; fermer xoʻjaliklari rahbarlari va mutaxassislari malakasini oshirish boʻyicha kurslarni oʻtkazish uchun hududiy tayanch oʻquv bazalari sifatida belgilanadigan qishloq va suv xoʻjaligi sohasidagi kasb-hunar kollejlari (keyingi oʻrinlarda bazaviy kasb-hunar kollejlari deb ataladi) roʻyxati 4-ilovaga muvofiq tasdiqlansin. Qishloq xoʻjaligi vaziriga Oʻzbekiston fermer, dehqon xoʻjaliklari va tomorqa yer egalari kengashi, Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi bilan kelishgan holda bazaviy kasb-hunar kollejlari roʻyxatiga oʻzgartirishlar kiritish huquqi berilsin. 3. Quyidagilar: a) mintaqaviy markazlarning asosiy vazifalari etib belgilansin: fermer xoʻjaliklari rahbarlari va mutaxassislarini qayta tayyorlash va ularning malakasini, kasbiy darajasini oshirishga yoʻnaltirilgan doimiy ishlaydigan kurslarni tashkil etish, fermerchilikni rivojlantirishning normativ-huquqiy bazasini, iqtisodiyotning agrar sektorida amalga oshirilayotgan islohotlarning asosiy yoʻnalishlarini, qishloq xoʻjaligini rivojlantirish tendensiyalarini, ular tomonidan soʻnggi ilmiy-innovatsion yutuqlar va fermer xoʻjaliklarining eng yaxshi ilgʻor tajribasini, shuningdek qishloq xoʻjaligida menejment va marketingning zamonaviy usullarini samarali oʻzlashtirish; fermer xoʻjaliklari rahbarlari va mutaxassislarini qayta tayyorlash va ularning malakasini oshirish boʻyicha oʻquv rejalari va dasturlarini, oʻquv jarayonining metodik va axborot bazasini shakllantirish; qishloq va suv xoʻjaligi sohasidagi oliy va oʻrta maxsus, kasb-hunar taʼlimi muassasalari oʻqituvchilarini, ilmiy-tadqiqot institutlarining ilmiy xodimlarini, qishloq va suv xoʻjaligi sohasidagi tajribali mahalliy va xorijiy mutaxassislarni mashgʻulotlar oʻtkazish uchun shartnoma asosida keng jalb etish; fermer xoʻjaliklari rahbarlari va mutaxassislarining malakasini oshirish boʻyicha kurslarni oʻtkazish uchun jalb etiladigan qishloq va suv xoʻjaligi sohasidagi oliy va oʻrta maxsus, kasb-hunar taʼlimi muassasalari oʻqituvchilari, ilmiy-tadqiqot institutlarining ilmiy xodimlari, qishloq va suv xoʻjaligi sohasidagi tajribali amaliyotchi mutaxassislar uchun oʻquv seminarlari tashkil etish; qayta tayyorlash va malaka oshirish davrida kurslarning boshqa hududlik tinglovchilariga oliy taʼlim muassasalarining talabalari yashash joylarida yoki boshqa yashash joylarida yashash joylari berish choralarini koʻrish; bazaviy kasb-hunar kollejlarida fermer xoʻjaliklari rahbarlari va mutaxassislari malakasini oshirish boʻyicha kurslarni tashkil etish, belgilangan shakldagi sertifikatlar berilgan holda tinglovchilarni test sinovlaridan oʻtkazish; fermer xoʻjaliklari rahbarlari va mutaxassislarining malakasini oshirish boʻyicha kurslarni oʻtkazish sifati monitoringini olib borish va baholash, oʻquv rejalari va dasturlarini, oʻquv jarayonining metodik va axborot bazasini doimiy ravishda takomillashtirish va yangilash; fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslarini tashkil etishning ilgʻor tajribasini oʻrganish, qishloq va suv xoʻjaligi sohasida ilmiy-innovatsion yutuqlar va ilgʻor texnologiyalar boʻyicha zarur axborot-maʼlumotnoma bazani shakllantirish, uni doimiy ravishda yangilash; mintaqaviy markazlarning moddiy-texnika bazasini fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslarini sifat jihatidan yuqori tashkiliy va kasbiy darajada oʻtkazishga erishish uchun zamonaviy axborot-kommunikatsiya vositalari va boshqa vositalar bilan mustahkamlash; b) bazaviy kasb-hunar kollejlarining asosiy vazifalari etib belgilansin: fermer xoʻjaliklari rahbarlari va mutaxassislarining maʼlumotlari bazasini yaratish va doimiy ravishda yangilash; mintaqaviy xususiyatlarni va fermer xoʻjaliklari faoliyati yoʻnalishlarini hisobga olgan holda fermer xoʻjaliklari rahbarlari va mutaxassislarining malakasini oshirish boʻyicha oʻquv rejalari, dasturlari va jadvallarini tayyorlashda ishtirok etish; fermer xoʻjaliklari rahbarlari va mutaxassislarining malakasini oshirish kurslarini oʻtkazishga — fermer xoʻjaliklari, jalb etiladigan qishloq va suv xoʻjaligi sohasidagi oliy va oʻrta maxsus, kasb-hunar taʼlimi muassasalari oʻqituvchilari, ilmiy-tadqiqot institutlarining ilmiy xodimlari, qishloq va suv xoʻjaligi sohasidagi tajribali amaliyotchi mutaxassislar bilan shartnomalar tuzish va ularning oʻz vaqtida ijro etilishini taʼminlash; fermer xoʻjaliklari rahbarlari va mutaxassislarining malakasini oshirish kurslarini oʻtkazish uchun zamonaviy axborot-kommunikatsiya texnologiyalari va oʻqitishning boshqa vositalari bilan jihozlangan auditoriyalar ajratish; fermer xoʻjaliklari rahbarlari va mutaxassislarining malakasini oshirish kurslarini oʻtkazish, malaka oshirish yoʻnalishlari boʻyicha axborot-maʼlumotnoma bazasini shakllantirish va muntazam ravishda yangilash; malaka oshirish davrida kurslarning boshqa hududlik tinglovchilariga bazaviy kasb-hunar kollejlari oʻquvchilari yashash joylarida yoki boshqa yashash joylarida yashash joyi berish choralarini koʻrish; malaka oshirish kurslarni oʻtkazish doirasida ishlab chiqarish bilan samarali oʻzaro hamkorlikni taʼminlash, koʻchma amaliy mashgʻulotlarni va zamonaviy texnika va texnologiyalar bilan jihozlangan korxonalarga borishni tashkil etish; ilgʻor fermer xoʻjaliklarida hamda qishloq va suv xoʻjaligining boshqa tashkilotlarida amaliy mashgʻulotlar tashkil etish; fermer xoʻjaliklari rahbarlari va mutaxassislarining malakasini oshirish kurslarini oʻtkazish sifati monitoringini olib borish va baholash, oʻquv rejalari va jadvallarini, shuningdek oʻquv jarayonining metodik va axborot bazasini takomillashtirish va yangilash boʻyicha takliflarni tayyorlash va kiritish. 4. Belgilansinki: fermer xoʻjaliklari rahbarlari va mutaxassislarini qayta tayyorlash va ularning malakasini oshirish pullik asosda boʻlib, fermer xoʻjaliklari rahbarlari va mutaxassislarini qayta tayyorlashda fermer xoʻjaliklari mintaqaviy markazlar bilan, fermer xoʻjaliklari rahbarlari va mutaxassislarining malakasini oshirishda esa — fermer xoʻjaliklari bazaviy kasb-hunar kollejlari bilan oʻzaro shartnomalar tuzadi; malaka oshirish 36 soatli dasturlar boʻyicha muntazamlilik asosida tashkil etiladi va fermer xoʻjaliklari rahbarlarining uch yilda kamida bir marta, fermer xoʻjaliklari mutaxassislarining — besh yilda kamida bir marta oʻtishi tavsiya etiladi; fermer xoʻjaliklari rahbarlari va mutaxassislarini qayta tayyorlash mintaqaviy markazlar bazasida oliy yoki oʻrta maxsus, kasb-hunar maʼlumotiga ega boʻlgan shaxslar jumlasidan amalga oshiriladi; fermer xoʻjaliklari rahbarlari va mutaxassislariga qayta tayyorlash va ularning malakasini oshirish kurslarida oʻqish yakunlangach belgilangan namunadagi tegishli sertifikat beriladi; fermer xoʻjaliklari rahbarlari va mutaxassislarini qayta tayyorlash boʻyicha amalga oshiriladigan yoʻnalishlar roʻyxati, shuningdek qayta tayyorlash kurslarining davomiyligi kadrlar buyurtmachilarining ehtiyojlaridan kelib chiqib, Oʻzbekiston fermer, dehqon xoʻjaliklari va tomorqa yer egalari kengashi bilan kelishgan holda Oʻzbekiston Respublikasi Qishloq xoʻjaligi vazirligi tomonidan belgilanadi; mintaqaviy markazlarning shtatdagi xodimlariga oliy taʼlim muassasalarining pedagog kadrlarini qayta tayyorlash va ularning malakasini oshirish boʻyicha mintaqaviy markazlar xodimlari uchun belgilangan mehnatga haq toʻlash shartlari tatbiq etiladi; fermer xoʻjaliklari rahbarlari va mutaxassislarini qayta tayyorlash va ularning malakasini oshirish boʻyicha oʻqituvchilik faoliyatini amalga oshirish uchun mintaqaviy markazlar tomonidan oʻtkaziladigan oʻquv seminarlaridan muvaffaqiyatli oʻtgan oliy va oʻrta maxsus, kasb-hunar taʼlimi muassasalari xodimlari, shuningdek ilmiy-tadqiqot institutlarining ilmiy xodimlari, qishloq va suv xoʻjaligi sohasidagi tajribali mahalliy va xorijiy mutaxassislar qonunchilikda belgilangan tartibda oʻrindoshlik yoki mehnatga soatbay haq toʻlash shartlarida jalb etiladilar; fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslarida oʻqitish har yili 1-fevraldan boshlanadi. 5. Oʻzbekiston Respublikasi Qishloq xoʻjaligi vazirligi, qishloq xoʻjaligi sohasidagi oliy taʼlim muassasalari hamda Oʻzbekiston fermer, dehqon xoʻjaliklari va tomorqa yer egalari kengashi belgilangan tartibda: bir hafta muddatda mintaqaviy markazlarning ustavlari tasdiqlanishini, shuningdek ular davlat roʻyxatidan oʻtkazilishini; mintaqaviy markazlarga ularni joylashtirish va taʼlim jarayonini tashkil etish uchun zarur xonalar ajratilishini, ular zarur mebel, kompyuter texnikasi va oʻqitishning texnik vositalari bilan jihozlanishini; mintaqaviy markazlarning malakali mutaxassislar bilan butlanishiga doir amaliy chora-tadbirlar koʻrilishini; bir oy muddatda, Oʻzbekiston Respublikasi Oliy va oʻrta maxsus taʼlim vazirligi bilan birgalikda zamonaviy qishloq xoʻjaligi ishlab chiqarishi talablari hisobga olingan holda, fermer xoʻjaliklari rahbarlari va mutaxassislarini qayta tayyorlash va ularning malakasini oshirish boʻyicha oʻquv rejalari va dasturlari ishlab chiqilishi va tasdiqlanishini, shuningdek fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslari uchun metodik qoʻllanmalar, oʻquv materiallari va yoʻriqnomalar ishlab chiqilishi va nashr etilishini; fermer xoʻjaliklari rahbarlari va mutaxassislarini qayta tayyorlash va ularning malakasini oshirish maqsadli parametrlarining har yili belgilanishi va tasdiqlanishini, fermer xoʻjaliklari rahbarlari va mutaxassislari qayta tayyorlash va malaka oshirish kurslaridan oʻtishining belgilangan davriyligiga rioya etilishini taʼminlasinlar. 6. Oʻzbekiston Respublikasi Qishloq xoʻjaligi vazirligining fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslarining oʻquv jarayonini muvofiqlashtirish va tizimli monitoring olib borish boʻyicha funksiyalar vazirlik markaziy apparatining Innovatsion texnologiyalarni joriy etish va taʼlim boshqarmasiga yuklanishi toʻgʻrisidagi taklifiga rozilik berilsin. 7. Quyidagilar mintaqaviy markazlar faoliyatini moliyalashtirishning manbalari etib belgilansin: fermer xoʻjaliklari rahbarlari va mutaxassislarini shartnoma asosida qayta tayyorlash boʻyicha kurslarda oʻqitishdan tushadigan mablagʻlar, mintaqaviy markazlarni joriy saqlab turishga fermer xoʻjaliklari rahbarlari va mutaxassislari malakasini oshirish kurslarida oʻqiganlik uchun tushumlardan bazaviy kasb-hunar kollejlarining ajratmalari, shuningdek qonunchilikda taqiqlanmagan boshqa manbalar mablagʻlari; fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslari oʻtkazilishi, shu jumladan jalb etiladigan oliy va oʻrta maxsus, kasb-hunar taʼlimi muassasalari oʻqituvchilari, ilmiy-tadqiqot muassasalari olimlari, tajribali amaliyotchi mutaxassislar mehnatiga haq toʻlash bilan bogʻliq bazaviy kasb-hunar kollejlarining xarajatlarini moliyalashtirish manbalari etib — shartnoma asosida fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslarida oʻqiganlik uchun tushadigan mablagʻlar, shuningdek qonunchilikda taqiqlanmagan boshqa manbalar mablagʻlari. 8. Moliya vazirligi 2016-yildan boshlab har yili Oʻzbekiston Respublikasi Qishloq xoʻjaligi vazirligining, shuningdek Oliy va oʻrta maxsus taʼlim vazirligining asoslangan hisob-kitoblari boʻyicha fermer xoʻjaliklari rahbarlari va mutaxassislarining malakasini oshirish kurslari sifat jihatidan yuqori tashkiliy va kasbiy darajada oʻtkazilishini taʼminlash uchun mintaqaviy markazlar va bazaviy kasb-hunar kollejlarining moddiy-texnika bazasini mustahkamlash uchun Oʻzbekiston Respublikasi Moliya vazirligi huzuridagi budjetdan tashqari Taʼlim va tibbiyot muassasalarining moddiy-texnika bazasini rivojlantirish jamgʻarmasidan zarur mablagʻlar ajratilishini nazarda tutsin. 9. Qoraqalpogʻiston Respublikasi Vazirlar Kengashi, viloyatlar va tumanlar hokimliklari fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslari ishini samarali tashkil etishga har tomonlama koʻmaklashishni va zarur shart-sharoitlar yaratilishini taʼminlasinlar. Qoraqalpogʻiston Respublikasi Vazirlar Kengashi Raisiga, viloyatlar va tumanlar hokimlariga, qishloq va suv xoʻjaligi sohasidagi oliy taʼlim muassasalari rektorlariga (filiallar direktorlariga), bazaviy kasb-hunar kollejlari direktorlariga belgilangan davriylikka, tasdiqlangan oʻquv dasturlari, rejalari va jadvallariga muvofiq fermer xoʻjaliklari rahbarlari va mutaxassislarining malakasini oshirish kurslarini oʻz vaqtida tashkil etish yuzasidan shaxsiy masʼuliyat yuklansin. 10. Oʻzbekiston Respublikasi Qishloq va suv xoʻjaligi vazirligi, Moliya vazirligi bir oy muddatda oʻz normativ-huquqiy hujjatlarini ushbu qarorga muvofiqlashtirsinlar. 11. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.Y. Xodiyev, Oʻzbekiston Respublikasi Qishloq va suv xoʻjaligi vaziri Sh.J. Teshayev zimmasiga yuklansin. 1.Ushbu Nizom Oʻzbekiston Respublikasi Vazirlar Mahkamasining “Qishloq va suv xoʻjaligi tarmoqlarini oliy maʼlumotli yuqori malakali kadrlar bilan taʼminlashni yanada takomillashtirish chora-tadbirlari toʻgʻrisida” 2015-yil 3-noyabrdagi 311-son qaroriga muvofiq fermer xoʻjaliklari rahbarlari va mutaxassislarining malakasini oshirish kurslarini tashkil etish va oʻtkazish tartibini belgilaydi. 2. Fermer xoʻjaliklari rahbarlari va mutaxassislarining malakasini oshirish kurslari fermer xoʻjaliklari rahbarlari va mutaxassislarining kasbiy bilimlarini oshirishga, fermerchilikni rivojlantirishning normativ-huquqiy bazasini, iqtisodiyotning agrar sektorida amalga oshirilayotgan islohotlarning asosiy yoʻnalishlarini oʻrganishga, shuningdek soʻnggi ilmiy-innovatsion yutuqlar va fermer xoʻjaliklarining eng yaxshi ilgʻor tajribasi, shuningdek qishloq xoʻjaligida menejment va marketingning zamonaviy usullari samarali oʻzlashtirilishiga yoʻnaltirilgan. 3. Fermer xoʻjaliklari rahbarlari va mutaxassislarining malakasini oshirish kurslari qayta tayyorlash va malaka oshirishning tegishli yoʻnalishlari boʻyicha muntazamlilik asosida oʻtkaziladi. Ushbu kurslarda oʻqish jarayonida tinglovchilarga fermerchilikni rivojlantirishning normativ-huquqiy bazasi, iqtisodiyotning agrar sektorida amalga oshirilayotgan islohotlarning asosiy natijalari, ilmiy-innovatsion yutuqlar boʻyicha nazariy bilimlar, shuningdek ilgʻor fermer xoʻjaliklarida hamda qishloq va suv xoʻjaligining boshqa tashkilotlarida amaliy mashgʻulotlar oʻtkazish imkoniyati beriladi. 4. Fermer xoʻjaliklari rahbarlari va mutaxassislarini qayta tayyorlash kurslari qishloq va suv xoʻjaligi sohasidagi oliy taʼlim muassasalari huzuridagi fermer xoʻjaliklari rahbarlari va mutaxassislarini qayta tayyorlash va ularning malakasini oshirish mintaqaviy markazlarida (keyingi oʻrinlarda mintaqaviy markazlar deb ataladi) oʻtkaziladi. Fermer xoʻjaliklari rahbarlari va mutaxassislari malakasini oshirish kurslari fermer xoʻjaliklari rahbarlari va mutaxassislarining malakasini oshirish kurslarini oʻtkazish uchun hududiy tayanch oʻquv bazalari sifatida belgilangan qishloq va suv xoʻjaligi sohasidagi kasb-hunar kollejlarida (keyingi oʻrinlarda bazaviy kasb-hunar kollejlari deb ataladi) oʻtkaziladi. Fermer xoʻjaliklari rahbarlari va mutaxassislarini qayta tayyorlash va ularning malakasini oshirish oliy taʼlim muassasalari, bazaviy kasb-hunar kollejlarining professor-oʻqituvchilar tarkibi, ilmiy-tadqiqot institutlarining ilmiy xodimlari, qishloq xoʻjaligi sohasidagi tajribali amaliyotchi mutaxassislar jalb etilgan holda amalga oshiriladi, ular uchun mintaqaviy markazlar tomonidan Qishloq xoʻjaligi vazirligi tomonidan tasdiqlangan dasturlar boʻyicha bepul asosda oʻquv seminarlari oʻtkaziladi. 5. Umumiy rahbarlik qilish, fermer xoʻjaliklari rahbarlari va mutaxassislarini qayta tayyorlash va ularning malakasini oshirish tizimini takomillashtirish mexanizmlari va usullarini aniqlash Oʻzbekiston Respublikasi Qishloq xoʻjaligi vazirligi, shuningdek qishloq xoʻjaligi sohasidagi taʼlim muassasalari tomonidan amalga oshiriladi. 6. Fermer xoʻjaliklari rahbarlari va mutaxassislarini qayta tayyorlash va ularning malakasini oshirish fermer xoʻjaliklari rahbarlari va mutaxassislarini qayta tayyorlash yuzasidan - fermer xoʻjaliklari bilan mintaqaviy markazlar oʻrtasida, fermer xoʻjaliklari rahbarlari va mutaxassislarining malakasini oshirish yuzasidan — fermer xoʻjaliklari bilan bazaviy kasb-hunar kollejlari oʻrtasida tuziladigan shartnomalarga muvofiq pullik asosida amalga oshiriladi. 7. Fermer xoʻjaliklari rahbarlari va mutaxassislarining kasbiy bilimlari darajasini oshirishni, fan, taʼlim va qishloq xoʻjaligi ishlab chiqarishi integratsiyasini chuqurlashtirish, fan va ilgʻor tajriba yutuqlarini keng joriy etishni, shuningdek fermer xoʻjaliklari tomonidan menejment va marketingning zamonaviy usullari qoʻllanilishini tizimli asosda taʼminlash fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslarining maqsadi hisoblanadi. 8. Quyidagilar fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslarining vazifalari hisoblanadi: fermer xoʻjaliklari rahbarlari va mutaxassislarini qayta tayyorlash va ularning malakasini oshirishni muntazamlilik asosida tashkil etish; fermer xoʻjaliklari rahbarlari va mutaxassislarining qishloq va suv xoʻjaligidagi iqtisodiy islohotlarni chuqurlashtirish natijalarini oʻrganishi, ilm-fanning eng yangi yutuqlari va innovatsion ishlanmalar, ilgʻor texnologiyalar va qishloq xoʻjaligi ishlab chiqarishi tajribasi, shuningdek menejment va marketingning zamonaviy usullari bilan tanishishi uchun shart-sharoitlar yaratish; qayta tayyorlash va malaka oshirish jarayonlarining fan va qishloq xoʻjaligi ishlab chiqarishi bilan integratsiyasini taʼminlash, qishloq xoʻjaligi ishlab chiqarishi amaliyotiga mamlakatimiz va chet el fani yutuqlari va ilgʻor tajribaning joriy etilishini jadallashtirish. 9. Malaka oshirish 36 soatli dasturlar boʻyicha muntazamlilik asosida tashkil etiladi va fermer xoʻjaliklari rahbarlarining uch yilda kamida bir marta, fermer xoʻjaliklari mutaxassislarining — besh yilda kamida bir marta malaka oshirishdan oʻtishi tavsiya etiladi. 10. Fermer xoʻjaliklari rahbarlari va mutaxassislarini qayta tayyorlash mintaqaviy markazlar bazasida oliy yoki oʻrta maxsus, kasb-hunar maʼlumotga ega boʻlgan shaxslar jumlasidan amalga oshiriladi. 11. Fermer xoʻjaliklari rahbarlari va mutaxassislarini qayta tayyorlash ular boʻyicha amalga oshiriladigan yoʻnalishlar roʻyxati, shuningdek qayta tayyorlash kurslarining davomiyligi kadrlar buyurtmachilarining ehtiyojlaridan kelib chiqib, Oʻzbekiston fermer, dehqon xoʻjaliklari va tomorqa yer egalari kengashi bilan kelishgan holda Oʻzbekiston Respublikasi Qishloq xoʻjaligi vazirligi tomonidan belgilanadi. 12. Oʻqish tugallangandan keyin qayta tayyorlash va malaka oshirish kurslari tinglovchilari test sinovlaridan oʻtadilar. Fermer xoʻjaliklari rahbarlari va mutaxassislarini qayta tayyorlash kurslari tinglovchilarini, shuningdek fermer xoʻjaliklari rahbarlari va mutaxassislari malakasini oshirish kurslarida mashgʻulotlar oʻtkazish uchun jalb etiladigan oʻqituvchilarni test sinovidan oʻtkazish mintaqaviy markazlar tomonidan oʻtkaziladi. Fermer xoʻjaliklari rahbarlari va mutaxassislari malakasini oshirish kurslari tinglovchilarini test sinovlaridan oʻtkazish oʻqitish joyida mintaqaviy markazlar vakillari tomonidan bazaviy kasb-hunar kollejlari, shuningdek tuman fermer, dehqon xoʻjaliklari va tomorqa yer egalari kengashlarining vakillari bilan birgalikda oʻtkaziladi. 13. Fermer xoʻjaliklari rahbarlari va mutaxassislari malakasini oshirish kurslarida mashgʻulotlar oʻtkazish uchun jalb etiladigan oʻqituvchilarga, shuningdek test sinovidan muvaffaqiyatli oʻtgan fermer xoʻjaliklari rahbarlari va mutaxassislariga ushbu Nizomning 1 — 3-ilovalariga muvofiq shakllar boʻyicha belgilangan namunadagi tegishli sertifikatlar beriladi. Test sinovidan oʻtmagan tinglovchilar uchun bir oy muddat mobaynida takroran test sinovidan oʻtish tashkil etiladi. Tinglovchilar test sinovidan takroran oʻtmagan taqdirda bir yil mobaynida qayta tayyorlash va malaka oshirish boʻyicha takroriy kursdan oʻtadilar. 14. Qayta tayyorlash va malaka oshirish kurslarining oʻquv jarayoni monitoringi axborot-kommunikatsiya texnologiyalaridan va Internetning butunjahon axborot tarmogʻidan foydalangan holda bazaviy kasb-hunar kollejlari, mintaqaviy markazlar, shuningdek Oʻzbekiston Respublikasi Qishloq xoʻjaligi vazirligi tomonidan amalga oshiriladi. 15. Har yili 5-noyabrgacha tuman fermer, dehqon xoʻjaliklari va tomorqa yer egalari kengashlari bazaviy kasb-hunar kollejlari bilan birgalikda ushbu Nizomning 4-ilovasiga muvofiq sxema boʻyicha navbatdagi kalendar yil uchun qayta tayyorlash va malaka oshirish kurslari tinglovchilari kontingenti va ularning kurslardan oʻtishi jadvallari boʻyicha takliflar tayyorlaydilar, ularni tumanlar hokimliklari bilan kelishadilar va hududiy fermer, dehqon xoʻjaliklari va tomorqa yer egalari kengashlariga kiritadilar. 16. Har yil 15-noyabrgacha boʻlgan muddatda hududiy fermer, dehqon xoʻjaliklari va tomorqa yer egalari kengashlari oʻrta maxsus, kasb-hunar taʼlimi hududiy boshqarmalari bilan birgalikda: fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslari tinglovchilari kontingenti va ularni oʻtkazish jadvallari boʻyicha tuman fermer, dehqon xoʻjaliklari va tomorqa yer egalari kengashlari takliflarini koʻrib chiqadilar va umumlashtiradilar; viloyatlar (Qoraqalpogʻiston Respublikasi) fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslari tinglovchilari kontingenti va ularni oʻtkazish jadvallari boʻyicha takliflar tayyorlaydilar hamda ularni viloyatlar hokimliklari (Qoraqalpogʻiston Respublikasi Vazirlar Kengashi) bilan kelishadilar; viloyatlar (Qoraqalpogʻiston Respublikasi) fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslari tinglovchilari kontingenti va ularni oʻtkazish jadvallari boʻyicha takliflarni tegishli mintaqaviy markazlarga, shuningdek Oʻzbekiston fermer, dehqon xoʻjaliklari va tomorqa yer egalari kengashiga taqdim etadilar. 17. Har yili 25-noyabrgacha boʻlgan muddatda — mintaqaviy markazlar oʻzlariga biriktirilgan viloyatlar fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslari tinglovchilari kontingenti va ularni oʻtkazish jadvallari boʻyicha takliflarni koʻrib chiqadilar, kurslarni tashkil etish tadbirlarini ishlab chiqadilar. Muassislar — qishloq xoʻjaligi sohasidagi oliy taʼlim muassasalari bilan kelishgan holda koʻrsatib oʻtilgan tadbirlarni Oʻzbekiston Respublikasi Qishloq xoʻjaligi vazirligiga kiritadilar. 18. Har yili 1-dekabrgacha boʻlgan muddatda — Oʻzbekiston Respublikasi Qishloq xoʻjaligi vazirligi va Oʻzbekiston fermer, dehqon xoʻjaliklari va tomorqa yer egalari kengashi Oliy va oʻrta maxsus taʼlim vazirligi bilan birgalikda mintaqaviy markazlarning takliflari asosida oʻquv rejalari va dasturlarini, shuningdek fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslarining maqsadli parametrlarini ishlab chiqadi va tasdiqlaydi, keyinchalik ularni belgilangan tartibda ijroni tashkil etish uchun manfaatdor vazirliklar va idoralarga, shuningdek Qoraqalpogʻiston Respublikasi Vazirlar Kengashiga va viloyatlar hokimliklariga yuboradi. 19. Fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslari tinglovchilarini, shuningdek bazaviy kasb-hunar kollejlarida fermer xoʻjaliklari rahbarlari va mutaxassislarining malakasini oshirish kurslarida mashgʻulotlar oʻtkazish uchun jalb etiladigan oʻqituvchilarni qabul qilish mintaqaviy markazlar va bazaviy kasb-hunar kollejlarining tegishli buyruqlari bilan rasmiylashtiriladi. 20. Fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslarida oʻqiyotgan tinglovchilar uchun oʻqitishning butun davrida asosiy ish joyi boʻyicha ular egallab turgan lavozim va oʻrtacha ish haqi saqlanadi. Fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslarida mashgʻulotlar oʻtkazish uchun jalb etiladigan oliy taʼlim muassasalari va bazaviy kasb-hunar kollejlarining professor-oʻqituvchilar tarkibining oʻquv yuklamalari oliy taʼlim muassasalari va bazaviy kasb-hunar kollejlari kafedralarining boshqa aʼzolari oʻrtasida taqsimlanadi. 21. Oʻzbekiston Respublikasi Qishloq xoʻjaligi vazirligi: fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslariga umumiy rahbarlik qiladi va oʻquv jarayonini muvofiqlashtiradi; har yili fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslari tinglovchilarini qayta tayyorlash va ularning malakasini oshirish parametrlarini belgilaydi va tasdiqlaydi; mintaqaviy markazlar va bazaviy kasb-hunar kollejlari uchun oʻquv va oʻquv-metodik adabiyotlarni ishlab chiqish va nashr etishni tashkil qiladi; fermer xoʻjaliklari rahbarlari va mutaxassislarini qayta tayyorlash va ularning malakasini oshirish boʻyicha tizimli monitoring olib boradi, taʼlim jarayonining sifati va natijalarini tahlil qiladi hamda qishloq xoʻjaligi ishlab chiqarishini modernizatsiyalash, texnik va texnologik jihatdan qayta jihozlash vazifalaridan va mehnat bozori ehtiyojlaridan kelib chiqib ularni takomillashtirish chora-tadbirlarini koʻradi. 22. Oʻzbekiston fermer, dehqon xoʻjaliklari va tomorqa yer egalari kengashi: fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslari kontingentini shakllantirish va kurslardan oʻtish jadvallari boʻyicha takliflar tayyorlash ishlarini umumiy muvofiqlashtiradi; fermer xoʻjaliklari rahbarlari va mutaxassislarini qayta tayyorlash va ularning malakasini oshirishning oʻquv rejalari, dasturlari va parametrlarini ishlab chiqishda ishtirok etadi; fermer xoʻjaliklari rahbarlari va mutaxassislarining qayta tayyorlash va malaka oshirish bilan toʻliq qamrab olinishini taʼminlaydi; viloyatlar hokimliklari va Qoraqalpogʻiston Respublikasi Vazirlar Kengashi bilan birgalikda fermer xoʻjaliklari rahbarlari va mutaxassislarining qayta tayyorlash va malaka oshirishdan oʻtishi yuzasidan shartnomalar tuzilishini tashkil etadi. 23. Fermer xoʻjaliklari rahbarlari va mutaxassislarini qayta tayyorlash va ularning malakasini oshirish boʻyicha mintaqaviy markazlar: har bir viloyat (Qoraqalpogʻiston Respublikasi) boʻyicha fermer xoʻjaliklari rahbarlari va mutaxassislarini qayta tayyorlash va ularning malakasini oshirishning Oʻzbekiston Respublikasi Qishloq xoʻjaligi vazirligi tomonidan tasdiqlangan oʻquv rejalari, dasturlari va maqsadli parametrlari asosida qayta tayyorlash va malaka oshirish kurslarining oʻquv rejalari, dasturlari va jadvallarini, shuningdek ularni tashkil etish boʻyicha tadbirlarni muassislar — qishloq xoʻjaligi sohasidagi oliy taʼlim muassasalari, oʻrta maxsus, kasb-hunar taʼlimi hududiy boshqarmalari va fermer, dehqon xoʻjaliklari va tomorqa yer egalari kengashlari bilan kelishadilar va ularning viloyatlar hokimliklari (Qoraqalpogʻiston Respublikasi Vazirlar Kengashi) tomonidan tasdiqlanishini taʼminlaydilar; fermer xoʻjaliklari rahbarlari va mutaxassislarini qayta tayyorlash va ularning malakasini oshirish boʻyicha oʻqituvchilik faoliyatini amalga oshirish uchun jalb etiladigan oʻqituvchilarning maʼlumotlar bazalarini, navbatdagi oʻquv yili uchun fermer xoʻjaliklari rahbarlari va mutaxassisliklari kontingentini shakllantiradilar; fermer xoʻjaliklarining rahbarlari va mutaxassislari, shuningdek qayta tayyorlash va malaka oshirish kurslarida mashgʻulotlar oʻtkazish uchun jalb etiladigan oʻqituvchilar uchun oʻqitish yoʻnalishlarini, tinglovchilar sonini va hududiy xususiyatlarni hisobga olgan holda oʻquv va oʻquv-metodik adabiyotlarni, koʻrgazmali va metodik qoʻllanmalarni ishlab chiqadilar va nashr etadilar; fermer xoʻjaliklari rahbarlari va mutaxassislari malakasini oshirish kurslariga oʻqituvchilikka jalb etiladigan oʻqituvchilar uchun oʻquv seminarlari oʻtkazadilar va belgilangan tartibda sertifikatlar beradilar, ularni zarur oʻquv-metodik materiallar bilan taʼminlaydilar; mintaqaviy markazlarda fermer xoʻjaliklari rahbarlari va mutaxassislarini qayta tayyorlash kurslarida mashgʻulotlar oʻtkazish yuzasidan shartnomalar tuzadilar; qishloq xoʻjaligi hududiy organlari bilan birgalikda bazaviy kasb-hunar kollejlariga ajratilgan auditoriyalarda oʻqitish uchun ularga oʻqitishning zamonaviy texnik vositalari bilan jihozlashda, shuningdek fermer xoʻjaliklari rahbarlari va mutaxassislari malakasini oshirish kurslarini bevosita oʻtkazishda koʻmaklashadilar; qayta tayyorlash davrida kurslarning boshqa hududlik tinglovchilariga oliy taʼlim muassasalarining talabalar yashash joylarida yoki boshqa yashash joylarida yashash joylari berish choralarini koʻradilar; fermer xoʻjaliklari rahbarlari va mutaxassislari malakasini oshirish kurslarini oʻtkazish yuzasidan bazaviy kasb-hunar kollejlari faoliyatiga umumiy rahbarlik qiladilar va muvofiqlashtiradilar, keyinchalik ularning oʻquv-metodik va moddiy-texnika bazasini rivojlantirish va mustahkamlashga koʻmaklashadilar; qayta tayyorlash va malaka oshirish kurslaridagi oʻquv jarayonining tizimli monitoringini olib boradilar va tahlil qiladilar hamda qishloq va suv xoʻjaligi sohasidagi oliy taʼlim muassasalariga, shuningdek Oʻzbekiston Respublikasi Qishloq xoʻjaligi vazirligiga mintaqaviy markazlar va bazaviy kasb-hunar kollejlarining faoliyatini takomillashtirish va moddiy-texnika bazasini mustahkamlash boʻyicha takliflar kiritadilar; ommaviy axborot vositalarida va Internetning butunjahon axborot tarmogʻida mavzuli materiallarni eʼlon qilish yoʻli bilan fermer xoʻjaliklari rahbarlari va mutaxassislari fermer xoʻjaliklari rahbarlari va mutaxassislarini qayta tayyorlash va ularning malakasini oshirishdan oʻtishining dolzarbligi va natijadorligidan keng xabardor qilinishini taʼminlaydilar; qayta tayyorlash yoʻnalishlari boʻyicha zarur axborot-maʼlumotnoma bazasini shakllantiradilar, zamonaviy innovatsion, pedagogik, multimediya va axborot-kommunikatsiya texnologiyalarining ishlab chiqilishini va qayta tayyorlash jarayoniga joriy etilishini taʼminlaydilar; tegishli axborot resurslarini shakllantirish va yangilash ishlarini tizimli tashkil etadilar, fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslarining alohida elektron saytini yaratadilar; fermer xoʻjaliklari rahbarlari va mutaxassislarini qayta tayyorlash va ularning malakasini oshirishni tashkil etishni takomillashtirish boʻyicha kengashlar, simpoziumlar, seminarlar, oʻquv-metodik konferensiyalar, tanlovlar, koʻrgazmalar va boshqa tadbirlarda ishtirok etadilar va ularni oʻtkazadilar; fermer xoʻjaliklari rahbarlari va mutaxassislarini qayta tayyorlash va ularning malakasini oshirishni takomillashtirish sohasidagi loyihalarni amalga oshirishga xalqaro moliya institutlari va boshqa donor tashkilotlarning grantlarini jalb etish choralarini koʻradilar, shuningdek ulardan maqsadli va samarali foydalanilishini taʼminlaydilar. 24. Bazaviy kasb-hunar kollejlari: fermer xoʻjaliklari rahbarlari va mutaxassislarining malakasini oshirish kurslarini oʻtkazish uchun alohida auditoriyalar ajratadilar va ularni zamonaviy axborot-kommunikatsiya texnologiyalari va oʻqitishning boshqa vositalari bilan jihozlash choralarini koʻradilar; tasdiqlangan jadvallarga muvofiq fermer xoʻjaliklarining rahbarlari va mutaxassislari malakasini oshirish uchun — fermer xoʻjaliklari bilan, shuningdek malaka oshirish kurslarida mashgʻulotlar oʻtkazish uchun — oʻqituvchilar bilan shartnomalar tuzadilar; fermer xoʻjaliklari rahbarlari va mutaxassislarining malakasini oshirish kurslarining belgilangan tartibda va muddatlarda oʻtkazilishini taʼminlaydilar, tinglovchilarni test sinovlaridan oʻtkazishda ishtirok etadilar; fermer xoʻjaliklari rahbarlari va mutaxassislari malakasini oshirish kurslarida oʻqiganlik uchun tushumlar summasining 10 foizi miqdorida mintaqaviy markazlarga ularning joriy taʼminotiga ajratmalar ajratadilar; malaka oshirish davrida kurslarning boshqa hududlik tinglovchilariga bazaviy kasb-hunar kollejlari oʻquvchilarining yashash joylarida yoki boshqa yashash joylarida yashash joylari berilishi chora-tadbirlarini koʻradilar; qishloq xoʻjaligi hududiy organlari va tumanlar fermer, dehqon xoʻjaliklari va tomorqa yer egalari kengashlari bilan birgalikda koʻchma amaliy mashgʻulotlar oʻtkazilishini tashkil etadilar; fermer xoʻjaliklari rahbarlari va mutaxassislarini qayta tayyorlash va ularning malakasini oshirish kurslari oʻtkazilishi sifati monitoringini olib boradilar va baholaydilar, fermer xoʻjaliklari rahbarlari va mutaxassislarining malakasini oshirish boʻyicha oʻquv rejalari, dasturlari va jadvallarini takomillashtirishga doir takliflar kiritadilar. 25. Qishloq va suv xoʻjaligi sohasidagi oliy taʼlim muassasalari: mintaqaviy markazlarga zamonaviy axborot-kommunikatsiya texnologiyalari va oʻqitishning boshqa vositalari bilan jihozlangan alohida xonalar ajratilishini taʼminlaydilar; fermer xoʻjaliklari rahbarlari va mutaxassislarining malakasini oshirish kurslarida mashgʻulotlar oʻtkazish uchun mintaqaviy markazlarni yuqori malakali kadrlar va professor-oʻqituvchilar tarkibi bilan taʼminlash choralarini koʻradilar; Qishloq xoʻjaligi vazirligiga mintaqaviy markazlar va bazaviy kasb-hunar kollejlarining moddiy-texnika bazasini mustahkamlash yuzasidan takliflar kiritadilar. Qoraqalpogʻiston Respublikasi 1. Nukus tumani Shoʻrtanbay qishloq xoʻjaligi kasb-hunar kolleji 2. Mangʻit qishloq xoʻjaligi kasb-hunar kolleji 3. Beruniy qishloq xoʻjaligi kasb-hunar kolleji 4. Qonlikoʻl qishloq xoʻjaligi kasb-hunar kolleji 5. Qoraoʻzak qishloq xoʻjaligi kasb-hunar kolleji 6. Shumanay qishloq xoʻjaligi kasb-hunar kolleji 7. Toʻrtkoʻl qishloq xoʻjaligi kasb-hunar kolleji 8. Qoʻngʻirot qishloq xoʻjaligi kasb-hunar kolleji 9. Ellikqalʼa qishloq xoʻjaligi kasb-hunar kolleji 10. Taxtakoʻpir qishloq xoʻjaligi kasb-hunar kolleji 11. Chimboy qishloq xoʻjaligi kasb-hunar kolleji 12. Xoʻjayli qishloq xoʻjaligi kasb-hunar kolleji 13. Kegeyli agrosanoat kasb-hunar kolleji Andijon viloyati 1. Asaka qishloq xoʻjaligi kasb-hunar kolleji 2. Andijon agrosanoat kasb-hunar kolleji 3. Buloqboshi agrosanoat kasb-hunar kolleji 4. Izboskan qishloq xoʻjaligi kasb-hunar kolleji 5. Paxtaobod qishloq xoʻjaligi kasb-hunar kolleji 6. Baliqchi tumani “Oʻrmonbek” qishloq xoʻjaligi kasb-hunar kolleji 7. Boʻz qishloq xoʻjaligi kasb-hunar kolleji 8. Jalaquduq agrosanoat kasb-hunar kolleji 9. Ulugʻnor qishloq xoʻjaligi kasb-hunar kolleji 10. Xoʻjaobod qishloq xoʻjaligi kasb-hunar kolleji 11. Marhamat qishloq va suv xoʻjaligi kasb-hunar kolleji 12. Shahrixon qishloq xoʻjaligi kasb-hunar kolleji 13. Qoʻrgʻontepa tumani “Qorasuv” qishloq xoʻjaligi kasb-hunar kolleji 14. Oltinkoʻl agroiqtisodiyot kasb-hunar kolleji Buxoro viloyati 1. Jondor qishloq xoʻjaligi kasb-hunar kolleji 2. Buxoro qishloq xoʻjaligi kasb-hunar kolleji 3. Vobkent qishloq xoʻjaligi kasb-hunar kolleji 4. Kogon qishloq xoʻjaligi va xizmatlar koʻrsatish kasb-hunar kolleji 5. Olot qishloq xoʻjaligi kasb-hunar kolleji 6. Peshku qishloq xoʻjaligi kasb-hunar kolleji 7. Shofirkon qishloq xoʻjaligi kasb-hunar kolleji 8. Qorakoʻl qishloq xoʻjaligi kasb-hunar kolleji 9. Gʻijduvon qishloq xoʻjaligi kasb-hunar kolleji 10. Qorovulbozor agrosanoat kasb-hunar kolleji 11. Romitan qishloq xoʻjaligi kasb-hunar kolleji Jizzax viloyati 1. Doʻstlik qishloq xoʻjaligi kasb-hunar kolleji 2. Arnasoy qishloq xoʻjaligi va transport kasb-hunar kolleji 3. Uchtepa qishloq xoʻjaligi kasb-hunar kolleji 4. Zomin qishloq xoʻjaligi kasb-hunar kolleji 5. Zarbdor qishloq xoʻjaligi kasb-hunar kolleji 6. Gʻallaorol qishloq xoʻjaligi kasb-hunar kolleji 7. Baxmal qishloq xoʻjaligi kasb-hunar kolleji 8. Zafarobod qishloq xoʻjaligi kasb-hunar kolleji 9. Mirzachoʻl qishloq xoʻjaligi kasb-hunar kolleji 10. Paxtakor qishloq xoʻjaligi kasb-hunar kolleji 11. Forish qishloq xoʻjaligi kasb-hunar kolleji 12. Yangiobod iqtisodiyot kasb-hunar kolleji Qashqadaryo viloyati 1. Gʻuzor qishloq xoʻjaligi kasb-hunar kolleji 2. Qarshi tumani “Qovchin” qishloq xoʻjaligi kasb-hunar kolleji 3. Muborak qishloq xoʻjaligi kasb-hunar kolleji 4. Koson qishloq xoʻjaligi kasb-hunar kolleji 5. Qamashi qishloq xoʻjaligi kasb-hunar kolleji 6. Kitob qishloq xoʻjaligi kasb-hunar kolleji 7. Kasbi qishloq xoʻjaligi kasb-hunar kolleji 8. Mirishkor tumani qishloq va suv xoʻjaligi kasb-hunar kolleji 9. Nishon qishloq xoʻjaligi kasb-hunar kolleji 10. Chiroqchi qishloq xoʻjaligi kasb-hunar kolleji 11. Yakkabogʻ qishloq xoʻjaligi kasb-hunar kolleji 12. Shahrisabz agroiqtisodiyot kasb-hunar kolleji 13. Dehqonobod transport va agrobiznes kasb-hunar kolleji Navoiy viloyati 1. Karmana sanoat va iqtisodiyot kasb-hunar kolleji 2. Qiziltepa qishloq xoʻjaligi kasb-hunar kolleji 3. Konimex qishloq xoʻjaligi kasb-hunar kolleji 4. Navbahor qishloq xoʻjaligi kasb-hunar kolleji 5. Xatirchi qishloq xoʻjaligi kasb-hunar kolleji 6. Nurota qishloq xoʻjaligi kasb-hunar kolleji Namangan viloyati 1. Chust qishloq xoʻjaligi kasb-hunar kolleji 2. Toʻraqoʻrgʻon qishloq xoʻjaligi kasb-hunar kolleji 3. Chortoq-Bogʻiston mevachilik va qishloq xoʻjaligi kasb-hunar kolleji 4. Yangiqoʻrgʻon transport va iqtisodiyot kasb-hunar kolleji 5. Uychi qishloq xoʻjaligi kasb-hunar kolleji 6. Norin qishloq xoʻjaligi kasb-hunar kolleji 7. Mingbuloq tumani “Jumashoʻy” melioratsiya va qishloq xoʻjaligi kasb-hunar kolleji 8. Namangan qishloq xoʻjaligi kasb-hunar kolleji 9. Pop tumani qishloq va suv xoʻjaligi kasb-hunar kolleji 10. Kosonsoy tumani “Qoqumboy” qishloq xoʻjaligi kasb-hunar kolleji 11. Uchqoʻrgʻon tumani “Yangiyer” qishloq xoʻjaligi kasb-hunar kolleji Samarqand viloyati 1. Samarqand qishloq xoʻjaligi kasb-hunar kolleji 2. Bulungʻur qishloq xoʻjaligi kasb-hunar kolleji 3. Qoʻshrabot qishloq xoʻjaligi kasb-hunar kolleji 4. Kattaqoʻrgʻon qishloq xoʻjaligi kasb-hunar kolleji 5. Jomboy qishloq xoʻjaligi kasb-hunar kolleji 6. Ishtixon tumani “Bahrin” qishloq xoʻjaligi kasb-hunar kolleji 7. Paxtachi qishloq xoʻjaligi kasb-hunar kolleji 8. Pastdargʻom qishloq xoʻjaligi kasb-hunar kolleji 9. Payariq qishloq xoʻjaligi kasb-hunar kolleji 10. Narpay qishloq xoʻjaligi kasb-hunar kolleji 11. Nurobod qishloq xoʻjaligi kasb-hunar kolleji 12. Toyloq qishloq xoʻjaligi kasb-hunar kolleji 13. Oqdaryo agrosanoat va servis kasb-hunar kolleji 14. Urgut agrobiznes va servis kasb-hunar kolleji Sirdaryo viloyati 1. Boyovut qishloq xoʻjaligi kasb-hunar kolleji 2. Guliston tumani Dehqonobod qishloq xoʻjaligi kasb-hunar kolleji 3. Mirzaobod ijtimoiy-iqtisodiyot kasb-hunar kolleji 4. Sayxunobod qishloq xoʻjaligi kasb-hunar kolleji 5. Sirdaryo tumani Malik agrosanoat kasb-hunar kolleji 6. Oqoltin tumani Fargʻona qishloq xoʻjaligi kasb-hunar kolleji 7. Xovos tumani Gulbahor qishloq xoʻjaligi kasb-hunar kolleji 8. Sardoba tumani Paxtaobod ijtimoiy-iqtisodiyot kasb-hunar kolleji Surxondaryo viloyati 1. Angor qishloq xoʻjaligi va transport kasb-hunar kolleji 2. Boysun qishloq xoʻjaligi va transport kasb-hunar kolleji 3. Denov-Hazorbogʻ qishloq xoʻjaligi kasb-hunar kolleji 4. Jarqoʻrgʻon qishloq xoʻjaligi kasb-hunar kolleji 5. Muzrabot agroservis kasb-hunar kolleji 6. Oltinsoy qishloq xoʻjaligi kasb-hunar kolleji 7. Sariosiyo qishloq xoʻjaligi kasb-hunar kolleji 8. Uzun qishloq xoʻjaligi kasb-hunar kolleji 9. Termiz tumani Yangiariq qishloq xoʻjaligi kasb-hunar kolleji 10. Sherobod qishloq xoʻjaligi kasb-hunar kolleji 11. Shoʻrchi qishloq xoʻjaligi kasb-hunar kolleji 12. Qiziriq qishloq xoʻjaligi kasb-hunar kolleji 13. Bandixon qishloq xoʻjaligi kasb-hunar kolleji 14. Qumqoʻrgʻon qishloq xoʻjaligi kasb-hunar kolleji Toshkent viloyati 1. Bekobod tumani qishloq xoʻjaligi kasb-hunar kolleji 2. Boʻka agrosanoat va transport kasb-hunar kolleji 3. Boʻstonliq qishloq xoʻjaligi kasb-hunar kolleji 4. Qibray qishloq xoʻjaligi kasb-hunar kolleji 5. Oqqoʻrgʻon agrosanoat va biznes kasb-hunar kolleji 6. Ohangaron tumani Nurobod qishloq xoʻjaligi va iqtisodiyot kasb-hunar kolleji 7. Parkent agrosanoat va iqtisodiyot kasb-hunar kolleji 8. Pskent agrosanoat va iqtisodiyot kasb-hunar kolleji 9. Zangiota agrosanoat va biznes kasb-hunar kolleji 10. Oʻrta Chirchiq tumani agrosanoat va transport kasb-hunar kolleji 11. Chinoz tumani Olmazor qishloq xoʻjaligi kasb-hunar kolleji 12. Yuqori Chirchiq agrosanoat va iqtisodiyot kasb-hunar kolleji 13. Quyi Chirchiq agroiqtisodiyot kasb-hunar kolleji 14. Yagiyoʻl qishloq xoʻjaligi kasb-hunar kolleji Fargʻona viloyati 1. Quvasoy agrosanoat kasb-hunar kolleji 2. Beshariq qishloq xoʻjaligi kasb-hunar kolleji 3. Bogʻdod qishloq xoʻjaligi kasb-hunar kolleji 4. Buvayda qishloq xoʻjaligi kasb-hunar kolleji 5. Dangʻara qishloq xoʻjaligi kasb-hunar kolleji 6. Yozyovon qishloq xoʻjaligi kasb-hunar kolleji 7. Quva qishloq xoʻjaligi kasb-hunar kolleji 8. Oltiariq qishloq xoʻjaligi kasb-hunar kolleji 9. Qoʻshtepa agrosanoat kasb-hunar kolleji 10. Rishton agrosanoat kasb-hunar kolleji 11. Soʻx qishloq xoʻjaligi kasb-hunar kolleji 12. Toshloq agrosanoat kasb-hunar kolleji 13. Oʻzbekiston qishloq xoʻjaligi kasb-hunar kolleji 14. Uchkoʻprik agrosanoat kasb-hunar kolleji 15. Fargʻona tumani agrosanoat kasb-hunar kolleji 16. Furqat tumani agrosanoat kasb-hunar kolleji Xorazm viloyati 1. Urganch qishloq xoʻjaligi kasb-hunar kolleji 2. Xiva qishloq xoʻjaligi kasb-hunar kolleji 3. Xonqa qishloq xoʻjaligi kasb-hunar kolleji 4. Yangiariq qishloq xoʻjaligi kasb-hunar kolleji 5. Qoʻshkoʻpir agrosanoat va qishloq xoʻjaligi kasb-hunar kolleji 6. Shovot tumani “Doʻstlik” qishloq xoʻjaligi kasb-hunar kolleji 7. Xazorasp qishloq xoʻjaligi kasb-hunar kolleji 8. Bogʻot qishloq xoʻjaligi kasb-hunar kolleji 9. Gurlan qishloq xoʻjaligi kasb-hunar kolleji 10. Yangibozor tumani “Oʻzbekiston” qishloq xoʻjaligi kasb-hunar kolleji Jami — 156 ta